ai4bharat/Pralekha huggingface dataset:
உள்துறை அமைச்சகம்
மத்திய ரிசர்வ் காவல் படையின் 82-வது அமைப்பு தினத்தை முன்னிட்டு வீரர்களுக்கும் அவர்களது குடும்பத்தினருக்கும் மத்திய உள்துறை அமைச்சர் திரு. அமித் ஷா வாழ்த்து
மத்திய ரிசர்வ் காவல் படையின்  82-வது அமைப்பு தினத்தை முன்னிட்டு வீரர்களுக்கும் அவர்களது குடும்பத்தினருக்கும் மத்திய உள்துறை அமைச்சர் திரு. அமித் ஷா வாழ்த்து தெரிவித்தார்.
மத்திய உள்துறை அமைச்சர் பகிர்ந்துள்ள டுவிட்டர் பதிவில், “துணிச்சல் மிகுந்த சிஆர்பிஎஃப் வீரர்களையும், அவர்களது குடும்பத்தினரையும் 82-வது அமைப்பு தினத்தில் வாழ்த்தும் லட்சக்கணக்கான இந்தியர்களுடன் நான் இணைகிறேன். வீரம், தைரியம் மற்றும் தியாகத்தின் அடையாளமாக சிஆர்பிஎஃப் திகழ்கிறது. சிஆர்பிஎஃப் நமது நாட்டை மீண்டும் மீண்டும் பெருமை கொள்ளச் செய்கிறது," என்றார். "கோவிட்-19-இன் போது சமுதாயத்துக்கு சேவையாற்றும் சிஆர்பிஎஃப்-இன் அர்ப்பணிப்புக்கு ஈடில்லை," என்று அவர் மேலும் கூறினார்.
அரச பிரதிநிதியின் காவல் பிரிவாக 27 ஜூலை, 1939 அன்று மத்திய ரிசர்வ் காவல் படை அமைக்கப்பட்டது. 28 டிசம்பர், 1949-இல் சிஆர்பிஎஃப் சட்டம் நிறைவேற்றப்பட்டதில் இருந்து அது மத்திய ரிசர்வ் காவல் படையாக மாறியது. 82 வருட போற்றத்தக்க வரலாற்றை அது இன்று நிறைவு செய்தது.
குடியரசுத் தலைவர் செயலகம்
டாக்டர் பி.ஆர்.அம்பேத்கர் பிறந்த நாளை முன்னிட்டு நாட்டு மக்களுக்கு குடியரசுத் தலைவர் வாழ்த்து
டாக்டர் பீம்ராவ் ராம்ஜி அம்பேத்கர் பிறந்த தினம், நாளை கொண்டாடப்படுவதை முன்னிட்டு, நாட்டு மக்களுக்கு குடியரசுத் தலைவர் திரு ராம்நாத் கோவிந்த் வாழ்த்து தெரிவித்துள்ளார்.
குடியரசுத் தலைவர் விடுத்துள்ள செய்தியில் கூறியிருப்பதாவது:
இந்திய அரசியலமைப்பு சட்டத்தை உருவாக்கிய டாக்டர் பீம்ராவ் ராம்ஜி அம்பேத்கர் பிறந்த நாளில், நாட்டு மக்கள் அனைவருக்கும் என் நெஞ்சார்ந்த வாழ்த்துகளை தெரிவித்துக் கொள்கிறேன்.
அவரது எழுச்சியூட்டும் வாழ்க்கை முழுவதும், டாக்டர் அம்பேத்கர் மிகுந்த கஷ்டங்களுக்கு இடையில், தனது தனித்துவமான பாதையை வகுத்தார் மற்றும் அவரது அசாதாரண மற்றும் பன்முக சாதனைகளுக்கு பாராட்டுகளைப் பெற்றார்.
மனித உரிமைகளுக்காக அவர் தீவிரமாக குரல் கொடுத்தார். நாட்டின் பின்தங்கிய மக்களின் சமூக-பொருளாதார நிலையை மேம்படுத்துவதற்காகவும் மற்றும் அவர்களிடையே கல்வியை பரப்புவதற்கும் ‘பஹிஷ்கிருத ஹிடகரினி சபையை’ அமைத்தார். சிறந்த மற்றும் நியாயமான சமுதாயத்தை உருவாக்க வேண்டும் என டாக்டர் அம்பேத்கர் விரும்பினார். அதற்காக தனது வாழ்க்கை முழுவதும் போராடினார். ஜாதி மற்றும் இதர காரணங்களின் பாகுபாடு இல்லாமல், பல நூற்றாண்டுகளாக பின்தங்கிய நிலையில் இருந்த பெண்கள் மற்றும் சமூகத்தினர் சம அளவிலான பொருளாதார மற்றும் சமூக உரிமைகளை அனுபவிக்கும் நவீன இந்தியாவை உருவாக்க அவர் விரும்பினார்.
டாக்டர் அம்பேத்கரின் பிறந்தநாளில், அவரது வாழ்க்கையை கற்பதன் மூலம், நமது வாழ்வில் அவரது கொள்கைகளை பின்பற்றவும் மற்றும் வலுவான, வளமான இந்தியாவை உருவாக்குவதற்கு பங்களிக்கவும் தீர்மானிப்போம்.
விவசாயத்துறை அமைச்சகம்
வறட்சிப் பகுதிகளில் வேளாண் ஆராய்ச்சிக்கான சர்வதேச மையம் 
வறட்சிப் பகுதிகளில் வேளாண் ஆராய்ச்சிக்கான சர்வதேச மையம்  கோதுமை, பார்லி போன்ற உணவு தானியங்கள், ஊட்டச்சத்து நிறைந்த பருப்புவகைகள்  ஆகியவற்றை மேம்படுத்தும் ஆராய்ச்சியில் ஈடுபட்டுள்ளது. பயிரிடுதல், நீர்த்திறன் மாதிரிகள், வேளாண் தொழில்நுட்ப பாதுகாப்பு, தீவனப் பயிர்கள் போன்ற பல்வேறு இயற்கை மேலாண்மை முறைகளை செயல்படுத்த, மாநில, மத்திய வேளாண் பல்கலைக்கழகங்கள், மத்திய, மாநில துறைகளுடன் இணைந்து பணியாற்றி வருகிறது.
கொண்டக்கடலை, பருப்புவகை, பார்லி ஆகியவற்றில் 10 உயர்விளைச்சல் ரகங்களை ஐசிஏஆர்டிஏ வெளியிட்டுள்ளது. இவை வணிக ரீதியில் கடந்த 3 ஆண்டுகளாக சாகுபடி செய்யப்பட்டு வருகிறது. இதில் 2019-ல் 6-ம், 2020-ல் 3-ம், 2021-ல் 1-ம், வெளியிடப்பட்டன.
மக்களவையில் எழுத்து மூலம் அளித்த பதிலில் மத்திய வேளாண் மற்றும் விவசாயிகள்நலத்துறை அமைச்சர் திரு நரேந்திர சிங் தோமர் இதனைத் தெரிவித்தார்.
குறு சிறு மற்றும் நடுத்தர தொழில் துறை அமைச்சகம்
சிறு குறு நடுத்தர தொழில் துறையால் சானிடைசர் பொதிகலன் பற்றாக்குறை இல்லை
கொவிட்-19 பெருந்தொற்றால் நமது நாட்டில் “ஹாண்ட் சானிடைசர்“ எனப்படும் கைகளில் தடவிக் கொள்ளும் கிருமிநாசினியின் தேவை பெருமளவில் அதிகரித்ததால் அதனை பேக் செய்யும் பாட்டில்கள், பம்ப்புகளின் தேவையும் கூடியது. இதனை ஈடுகட்டுவதற்கு சிறு குறு நடுத்தர தொழில்துறை மேற்கொண்ட பல்வேறு முயற்சிகளாலும், நடவடிக்கைகளாலும் இன்று சானிடைசரை பேக் செய்யும் பாட்டில்கள், பம்ப்புகள் தயாரிப்பதில் நமது நாடு தன்னிறைவு பெற்றுள்ளது. ஏற்றுமதி செய்யும் நிலையையும் எட்டியுள்ளது. பிரதமரின் தற்சார்பு இந்தியா, மேக் இன் இந்தியா திட்டங்களின் விளைவாக இது சாத்தியப்பட்டுள்ளது. சிறு குறு நடுத்தர தொழில் துறையின் இந்த முயற்சிகளையும், சாதனைகளையும் அத்துறையின் அமைச்சர் திரு.நிதின் கட்கரி பாராட்டியுள்ளார்.
- கொவிட்-19 பெருந்தொற்று பரவத் தொடங்கிய ஆரம்பக் கட்டத்தில், சானிடைசரை பேக் செய்யும் பாட்டில்கள், பம்ப்புகள் ஆகியவற்றின் தேவை நாளொன்றுக்கு 50 லட்சமாக இருந்தது. ஆனால் நமது நாட்டின் உற்பத்தித் திறன் நாளொன்றுக்கு 5 லட்சமாகத்தான் இருந்தது. இதனால் பிற நாடுகளிலிருந்து இறக்குமதி செய்ய வேண்டிய நிலை ஏற்பட்டது. இதன் விளைவாக பாட்டில்களின் விலையும், சானிடைசர் விலையும் அதிகரித்தது.
- இந்நிலையில், சானிடைசரை பேக் செய்யும் பம்ப்புகள், பிளாஸ்டிக் பாட்டில்களுக்கான அச்சுகளை உருவாக்குவதற்காகவும், அதற்கான இயந்திரங்களை வாங்குவதற்காகவும் மத்திய சிறு குறு நடுத்தர தொழில் துறை அமைச்சகம், தனது தொழில்நுட்ப மையங்களுக்கு ரூ.26 கோடியை ஒதுக்கியது.
- இந்த தொழில்நுட்ப மையங்கள் இரண்டு விதமான அச்சுகளை உருவாக்கி, உற்பத்தி நிறுவனங்களுக்கு அளித்தன.
- இதனால் இன்று நாளொன்றுக்கு 40 லட்சம் சானிடைசர் பொதி கலன்கள் உற்பத்தி செய்யப்படுகின்றன.
- 2020, ஏப்ரல்-மே மாதங்களில் ரூ.30 ஆக இருந்த சானிடைசர் கலனின் விலை தற்போது ரூ.5.50 ஆக குறைந்துள்ளது. பல இந்திய நிறுவனங்கள் சானிடைசர் கலன்களை உற்பத்தி செய்யத் துவங்கியுள்ளன.
விரிவான தகவல்களுக்கு - https://pib.gov.in/PressReleasePage.aspx?PRID=1673954
•••••
((Visitor Counter : 219
பிரதமர் அலுவலகம்
உத்தரப்பிரதேசத்தில் உள்ள அனைத்து கிராமங்களுக்கும் திறந்தவெளி கழிப்பிடம் இல்லாத பிளஸ் அந்தஸ்து பெற்றதற்காக பிரதமர் பாராட்டு
தூய்மை இந்தியா இயக்கம்  இரண்டாம் கட்டத்தின் கீழ் உத்தரப்பிரதேசத்தில் உள்ள நூறு சதவீத கிராமங்கள் திறந்தவெளி கழிப்பிடம் இல்லாத  பிளஸ் அந்தஸ்தை அடைந்துள்ளதாக பிரதமர் திரு. நரேந்திர மோடி பாராட்டினார்.
உத்தரபிரதேச முதலமைச்சர் திரு யோகி ஆதித்யநாத்தின் எக்ஸ் சமூக வலைதளப் பதிவுக்கு பதிலளித்து பிரதமர் திரு.நரேந்திரமோடி வெளியிட்டுள்ள பதிவில், "வாழ்த்துகள்! மகாத்மா காந்தியின் பிறந்தநாளுக்கு சற்று முன்பு உத்தரப்பிரதேசத்தின் இந்த முன்னெப்போதும் இல்லாத சாதனை முழு நாட்டிற்கும் உத்வேகம் அளிக்கப் போகிறது,” என்று கூறியுள்ளார்.
மேலும் அவர் தனது பதிவில், “தூய்மைப் பணியில் நமது தொடர்ச்சியான முயற்சிகள் நமது குடும்ப உறுப்பினர்கள் அனைவரின் ஆரோக்கியத்திற்கும், பெண் சக்தியை மதிப்பதற்கும் மிகவும் முக்கியம், " என்றும் குறிப்பிட்டுள்ளார்.
புள்ளியியல் மற்றும் திட்ட அமலாக்கம் அமைச்சகம்
2021 பிப்ரவரி மாதத்துக்கான நுகர்வோர் விலை குறையீடு வெளியீடு
2012=100 அடிப்படை மீதான அகில இந்திய நுகர்வோர் விலை குறையீடு மற்றும் 2021 பிப்ரவரி மாதத்துக்கான  ஊரக, நகர்ப்புறம் மற்றும் ஒருங்கிணைந்த நுகர்வோர் உணவு விலை குறீயிட்டை புள்ளியியல் மற்றும் திட்ட அமலாக்க அமைச்சகத்தின், தேசிய புள்ளியல் அலுவலகம் வெளியிட்டுள்ளது.
அகில இந்திய அளவிலும் மற்றும் மாநிலங்கள் / யூனியன் பிரதேசங்களின் அளவிலும் துணை குழுக்கள் மற்றும் குழுக்களுக்கான நுகர்வோர் விலை குறையீடும் வெளியிடப்பட்டுள்ளது.
2. அனைத்து மாநிலங்கள் மற்றும் யூனியன் பிரதேசங்களில் உள்ள 1114 நகர்ப்புற சந்தைகள், 1181 கிராம சந்தைகள் ஆகியவற்றில் இருந்து, இந்த விலை விவரங்களை தேசிய புள்ளியல் அலுவலகங்களின் ஊழியர்கள் நேரடியாக கள ஆய்வு மூலம் பிரதிநிதிகளிடமிருந்து வார அடிப்படையில் சேகரித்துள்ளனர்.
2021 பிப்ரவரி மாதத்தில் சேகரிக்கப்பட்ட விலை விவரங்களை கீழேயுள்ள இணைப்பில் விரிவாக காணலாம். https://pib.gov.in/PressReleasePage.aspx?PRID=1704386
------
(Visitor Counter : 153
நிலக்கரி அமைச்சகம்
மேற்கு வங்காளத்தின் புருலியா பகுதியில் உள்ள தொலைதூர கிராமங்களில் வாழ்க்கை முறையை கோல் இந்தியா லிமிடெட் மாற்றி வருகிறது
இந்தியாவின் எரிசக்தி பாதுகாப்பின் முதுகெலும்பு என்று வர்ணிக்கப்படும் கோல் இந்தியா லிமிடெட் , அதன் நிலையான வளர்ச்சி இலக்குகளை மேலும் ஒருங்கிணைப்பதில் அமைதியாக ஈடுபட்டுள்ளது.
சிஐஎல் மற்றும் அதன் துணை நிறுவனங்கள் இந்தியாவின் பல பின்தங்கிய மற்றும் தொலைதூர குக்கிராமங்களில் அடிப்படை வசதிகள் மற்றும் மக்களின் வாழ்க்கைத் தரத்தில் உறுதியான முன்னேற்றங்களைக் கொண்டு வருவதில் முனைப்புடன் செயல்படுகின்றன.
சிஐஎல்லின் வலுவான துணை நிறுவனங்களில் ஒன்றான ஈஸ்டர்ன் கோல்ஃபீல்ட்ஸ் லிமிடெட் , மேற்கு வங்கத்தின் புருலியா மாவட்டத்தின் தொலைதூர கிராமங்களில் சூரிய எரிசக்தி, பிற சுற்றுச்சூழலுக்கு உகந்த வசதிகள் மற்றும் தரமான கல்வி வசதிகளை வழங்குவதில் சிஐஎல்லின் கரங்களை மேலும் வலுப்படுத்துகிறது.
“இப்போது 24x7 வெளிச்சம் இருப்பதால், என்னால் இரவிலும் படிக்க முடிகிறது. நான் முன்பை விட சிறந்த மதிப்பெண்கள் பெற்று வருகிறேன்,” என்று ரோஷ்னி ஹெம்ப்ரம் கூறுகிறார். மேற்கு வங்கத்தின் பின்தங்கிய புருலியா மாவட்டத்தில் நெடுரியா வட்டத்தில் உள்ள தொலைதூர கிராமங்களில் ஒன்றில் ஆசிரியராக ஆர்வமுள்ள 11-ம் வகுப்பு மாணவி தான் ரோஷ்னி.
அவருக்கான வாழ்க்கை மாறத் தொடங்கிவிட்டது, இப்போது அவர் 12-வது தேர்வில் சிறந்து விளங்கவும், தனது வாழ்வாதாரமாக கற்பிக்கும் வேலையைத் தொடங்கவும் அதிக நம்பிக்கையுடன் இருக்கிறார்.
இதுபோல இன்னும் பல நேர்மறையான மாற்றங்களை சிஐஎல் மற்றும் அதன் துணை நிறுவனமான ஈஸ்டர்ன் கோல்ஃபீல்ட்ஸ் லிமிடெட் செய்து வருகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775036
பிரதமர் அலுவலகம்
நேபாளத்தில் விமான விபத்து காரணமாக ஏற்பட்ட உயிரிழப்புக்கு பிரதமர் இரங்கல் தெரிவித்துள்ளார்
நேபாளத்தில் விமான விபத்து காரணமாக ஏற்பட்ட உயிரிழப்புக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
ட்விட்டர் செய்தியில் பிரதமர் கூறியிருப்பதாவது;
“நேபாளத்தில் ஏற்பட்ட சோகமான விமான விபத்தில் இந்தியாவைச் சேர்ந்தவர்கள் உட்பட பலரின் விலைமதிப்பில்லா உயிரிழப்பு அறிந்து வேதனை அடைந்தேன். இரங்கத்தக்க இந்தத் தருணத்தில் எனது எண்ணங்களும், பிரார்த்தனைகளும் உயிரிழந்தோரின் குடும்பங்களுடன் உள்ளன.”
பிரதமர் அலுவலகம்
விளையாடு இந்தியா இளைஞர் விளையாட்டுப் கோப்பை போட்டியில் பங்கேற்போருக்கு பிரதமர் வாழ்த்து
இன்று புனேவில் தொடங்கவிருக்கும் “விளையாடு இந்தியா” இளைஞர் விளையாட்டுப் போட்டியில் பங்கேற்க உள்ள அனைவருக்கும் பிரதமர் திரு. நரேந்திர மோடி வாழ்த்து தெரிவித்துள்ளார்.
“இன்று புனேவில் தொடங்கவிருக்கும் விளையாடு இந்தியா இளைஞர் விளையாட்டுப் போட்டியில் பங்கேற்க உள்ள எனது அனைத்து இளம் நண்பர்களுக்கும் எனது வாழ்த்துகள். இந்தப் போட்டி சிறந்த விளையாட்டு வீரர்களின் திறமைகளை வெளிக் கொண்டுவரவும், நமது இளைஞர்களின் விளையாட்டு கனவுகளுக்கு களமாகவும் அமையட்டும்.
அதிகமான விளையாட்டு, சிறந்த உடல்நலம் மற்றும் வலிமை பொருந்திய தேசம்! பிரபல விளையாட்டு வீரர்கள் தங்களின் விளையாட்டு அனுபவங்கள் குறித்து பேசுவதும் ஆடுகளத்தில் அதிக நேரம் செலவழிப்பதும் மகிழ்ச்சியாக உள்ளது”, என்று பிரதமர் கூறினார்.
தொழிலாளர் மற்றும் வேலைவாய்ப்பு அமைச்சகம்
தொழிலாளர் சட்டங்கள் மற்றும் புதிய தொழிலாளர் விதிமுறைகளை அமல்படுத்துவது குறித்து லடாக் மற்றும் லே அதிகாரிகளுடன் தலைமை தொழிலாளர் ஆணையர் ஆய்வு
லே பகுதியில் பல வளர்ச்சி திட்டங்களில் தொழிலாளர் சட்டங்கள் மற்றும் விதிமுறைகளை அமல்படுத்துவது குறித்து தலைமை தொழிலாளர் ஆணையர் மற்றும் தொழிலாளர் அலுவலக தலைமை இயக்குனர் திரு டிபிஎஸ் நெகி ஆய்வு செய்தார். லடாக் யூனியன் பிரதேசம், பவர்கிரிட், என்எச்பிசி, பிஆர்ஓ, சிபிடபிள்யூடி, பிபிசிஎல், ஐஓசிஎல், எச்பிசிஎல், என்எச்ஐடிசிஎல் மற்றும் ஏஏஐ திட்ட அதிகாரிகளுடன், தொழிலாளர் தொடர்பான பிரச்சினைகள் குறித்து கடந்த 2 நாட்களாக தனித்தனியாக திரு நெகி விசாரித்தார். அங்கு நடைபெறும் பல்வேறு நடவடிக்கைகளையும் அவர் ஆய்வு செய்தார்.
லடாக்கில் கருதுங்சே மற்றும் பாங்காங் சாலையில் ஜார்கண்ட், பீகார், நேபாள தொழிலாளர்கள், உள்ளூர் லடாக் தொழிலாளர்கள் ஆகியோரை திரு நெகி சந்தித்து அவர்களின் நலன் குறித்து விசாரித்தார். அவர்களின் உரிமைகள் குறித்து திரு நெகி விளக்கினார்.
பல்வேறு தொழிலாளர் சட்டங்களை பின்பற்றுவது தொடர்பாக, தலைமை தொழிலாளர் ஆணையரிடம் திட்டப் பணிகளுக்கு பொறுப்பு வகிக்கும் மூத்த அதிகாரிகள் எடுத்து கூறினர். இது குறித்து திரு நெகி திருப்தி தெரிவித்தார். தொழிலாளர் சட்டங்கள் மற்றும் புதிய தொழிலாளர் விதிமுறைகளை அமல்படுத்துவதன் முக்கியத்துவம் குறித்து அதிகாரிகளுக்கும், ஒப்பந்தகாரர்களுக்கும் திரு நெகி விளக்கினார்.
தொழிலாளர் மற்றும் வேலைவாய்ப்பு அமைச்சகம் புதிதாக தொடங்கவுள்ள NDUW இணையதளத்தில் புலம்பெயர் தொழிலாளர்கள் தங்களை பதிவு செய்யும்படி அவர் வேண்டுகோள் விடுத்தார்.
தொழிலாளர்களுக்காக, திட்ட அதிகாரிகளால் கொள்முதல் செய்ய திட்டமிடப்பட்டுள்ள கூடாரங்களின் மாதிரிகளையும் திரு நெகி பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737460
-----
(Visitor Counter : 209
எரிசக்தி அமைச்சகம்
மின் நிலைய சாம்பல் சரக்கு ரயில் மூலம் சிமெண்ட் ஆலைகளுக்கு செல்கிறது
என்டிபிசி மவுடா நடவடிக்கை
அனல் மின் நிலையத்தில் கிடைக்கும் சாம்பலை 100 சதவீதம் பயன்படுத்துவதற்கான நடவடிக்கையில் மகாராஷ்டிராவில் உள்ள என்டிபிசி மவுடா மின் நிலையம் ஈடுபட்டுள்ளது.
என்டிபிசி மவுடா மின் நிலையத்தில் இருந்து 3,186 மெட்ரிக் டன் சாம்பல், சரக்கு ரயில் மூலம் கர்நாடகாவின் குல்பர்கியில் உள்ள ராஜஸ்ரீ சிமென்ட் ஆலைக்கு அனுப்பப்பட்டது. இந்த நடவடிக்கை வாயிலாக, மகாராஷ்டிராவில் இருந்து சரக்கு ரயில் வழியே அதிகளவிலான சாம்பலை அனுப்பிய முதல் அனல் மின் நிலையம் என்ற பெயரை என்டிபிசி மவுடா பெற்றிருப்பது குறிப்பிடத்தக்கது.
2019-20ம் நிதியாண்டில் 23.57 லட்சம் மெட்ரிக் டன் நிலக்கரி சாம்பலை பல்வேறு தயாரிப்புகளுக்கு, என்டிபிசி மவுடா பயன்படுத்தியுள்ளது. இந்த அனல் மின் நிலையத்தில் இருந்து, ஆண்டுக்கு சுமார் 24-25 லட்சம் மெட்ரிக் டன் சாம்பல் கிடைக்கிறது. தற்போது இங்கு கிடைக்கும் 100 சதவீத சாம்பலும் சிமென்ட், சாம்பல் செங்கல், சாலை பிளாட்பார பணிகள், பள்ளங்களை நிரப்பும் பணிகளுக்கு பயன்படுத்தபடுகின்றன.
மேலும் தகவல்களுக்கு கீழ்குறிப்பிட்ட ஆங்கில செய்திக்குறிப்பை காணவும்;
https://pib.gov.in/PressReleasePage.aspx?PRID=1670005
பாதுகாப்பு அமைச்சகம்
இந்திய விமானப்படையின் மிக்-21 விமானம் விபத்துக்குள்ளானது
இந்திய விமானப்படையின் மிக்-21 போர் விமானம் இன்று காலை 9.45 மணியளவில் விபத்துக்குள்ளானது. சூரத்கரில் உள்ள விமானப்படை தளத்தில் இருந்து வழக்கமான பயிற்சிக்காக விமானம் புறப்பட்டு சென்றது. அதன் பிறகு விமானத்தில் கோளாறு இருப்பதை உணர்ந்த விமானி அதை சரிசெய்ய முயன்றார். ஆனால் அதில் தோல்வி ஏற்பட்டதைத் தொடர்ந்து அவர் வெளியேறும் போது சிறிய காயம் ஏற்பட்டது. சூரத்கர் தளத்தின் வடக்குப் பகுதியில் இருந்து சுமார் 25 கி.மீ. தொலைவில் விமானி மீட்கப்பட்டார்.
விமானத்தின் பாகங்கள் ஹனுமன்கர் மாவட்டத்தில் பலோல் நகரில் உள்ள வீட்டின் மீது விழுந்ததில் எதிர்பாராத விதமாக 3 பேர் உயிரிழந்தனர். உயிரிழப்பு குறித்து கவலை தெரிவித்த இந்திய விமானப்படை, உயிரிழந்த குடும்பத்தினருக்கு ஆழ்ந்த இரங்கல் தெரிவித்துள்ளது. இந்த விபத்துக்கான காரணம் குறித்து அறிய நீதிமன்ற விசாரணைக்கு உத்தரவிடப்பட்டுள்ளது.
நிதி அமைச்சகம்
தேர்தல் பத்திரத் திட்டம்: 2021 ஜனவரி 1 முதல் 10 வரை பாரத ஸ்டேட் வங்கியின் அங்கீகரிக்கப்பட்ட கிளைகளில் விநியோகம்
மத்திய அரசு தனது அரசிதழில் 2018 ஜனவரி 2-ஆம் தேதியிட்ட 20-ஆம் எண்ணுள்ள அறிவிக்கையில் தேர்தல் பத்திரத் திட்டம்  குறித்து வெளியிட்டுள்ளது.
இத்திட்டத்தின் கீழ், தேர்தல் பத்திரங்களைத் தனிப்பட்ட இந்தியாவின் குடிமகனோ, குடிமகனாக அறிவிக்கப்பட்டவரோ வாங்கிக் கொள்ளலாம்.
ஒரு நபர் இந்தப் பத்திரங்களைத் தனியாகவோ, கூட்டாகவோ பெற்றுக் கொள்ளலாம். இந்திய அரசின் பிரதிநிதித்துவச் சட்டத்தின்  29ஏ பிரிவின்கீழ், பதிவு செய்யப்பட்ட அரசியல் கட்சிகள் மட்டுமே தேர்தல் பத்திரங்களைப் பெற்றுக் கொள்ளலாம்.
அந்தக் கட்சி மக்களவைத் தேர்தலிலோ சட்டப் பேரவைத் தேர்தலிலோ ஒரு சதவீதத்துக்கும் அதிகமான வாக்குகளைப் பெற்றிருக்கவேண்டும். அக்கட்சிகளே தேர்தல் பத்திரங்களைப் பெறுவதற்குத் தகுதியுடையவை.
இந்தப் பத்திரங்களை வாங்கும் தகுதியான அரசியல் கட்சி, அதை மாற்றும் போது, வங்கிக்கணக்கு மூலமே நிதியைப் பெற முடியும். அதிகாரம் பெற்ற கிளைகளில் மட்டுமே கொடுத்து நிதியைப் பெற இயலும்.
இந்தப் பத்திரங்களை வழங்கவும், அவற்றைத் திருப்பித் தருவோருக்கு உரிய தொகையை அளிப்பதற்கும் பாரத ஸ்டேட் வங்கியின் குறிப்பிட்ட கிளைகளுக்கு மட்டும் அதிகாரம் அளிக்கப்பட்டுள்ளது.
2021 ஜனவரி 1 முதல் 10 வரை பாரத ஸ்டேட் வங்கியின் அங்கீகரிக்கப்பட்ட 29 கிளைகளால் இவை விநியோகம் செய்யப்படும்.
தமிழ்நாடு மற்றும் புதுச்சேரியை பொருத்தவரை, சென்னை பாரிமுனையில் தம்பு செட்டி தெருவில் இருக்கும் சென்னை தலைமைக் கிளைக்கு இதற்கான அங்கீகாரம் வழங்கப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1684385
----
(Visitor Counter : 143
சுகாதாரம் மற்றும் குடும்ப நலத்துறை அமைச்சகம்
இந்தியாவில் தற்போது சிகிச்சை பெறுவோரின் எண்ணிக்கை  675 நாட்களில் மிகக் குறைவாக உள்ளது
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 180.19 கோடியைக் கடந்தது
குறிப்பிடத்தக்க முன்னேற்றமாக கடந்த 24 மணி நேரத்தில் 2503 புதிய நோயாளிகள் மட்டுமே பதிவு செய்யப்பட்டுள்ளனர். 680 நாட்களில் இதுவே மிகவும் குறைவானதாகும்.
இந்தியாவில் தற்போது சிகிச்சை பெறுவோரின் எண்ணிக்கை  675 நாட்களில் மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.08%-மாக உள்ளனர்.
இதை தொடர்ந்து இந்தியாவில் குணமடைவோர் விகிதம் 98.72 சதவீதமாக உள்ளது. கடந்த 24 மணி நேரத்தில் 4,377 நோயாளிகள் குணமடைந்ததையடுத்து மொத்தம் குணமடைந்தோர் எண்ணிக்கை  4,24,41,449 ஆக உள்ளது.
கடந்த 24 மணி நேரத்தில் 5,32,232 கொவிட் பரிசோதனைகள் செய்யப்பட்டன. இதுவரை சுமார் 77.90 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 0.47 சதவீதமாக உள்ளது. தினசரித் தொற்று விகிதம் 0.47 சதவீதமாக பதிவாகியுள்ளது.
நாட்டில் கடந்த 24 மணி நேரத்தில் 18.18 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 180.19 கோடியைக்  கடந்தது. 2,10,99,040 அமர்வுகள் மூலம் இந்த சாதனை படைக்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805625
PIB Headquarters
குடிநீர் உற்பத்தி உரிமம் பெற்றவர்களுக்கான கூட்டம் – இந்தியத் தர நிர்ணய அமைப்பு ஏற்பாடு
இந்தியத் தர நிர்ணய நிறுவனத்தின் தென்மண்டல அலுவலகமும், தமிழ்நாடு குடிநீர் உற்பத்தியாளர்கள் சங்கமும் இணைந்து ஏற்பாடு செய்திருந்த குடிநீர் உற்பத்தி உரிமம் பெற்றவர்களுக்கான கூட்டம் சென்னையில் நேற்று  நடைபெற்றது.
திருவள்ளுர், காஞ்சிபுரம், சென்னை ஆகிய மாவட்டங்களைச் சேர்ந்த குடிநீர் உற்பத்தி உரிமம் பெற்ற 160 பேர் கூட்டத்தில் பங்கேற்றனர். இந்தக் கூட்டத்தில் இந்தியத் தர நிர்ணய நிறுவனத்தின் சென்னை கிளையின் தலைவர் டாக்டர் ஆர் கே தியாகி தொடங்கிவைத்தார். இந்த நிறுவனத்தின் தெற்குப்பகுதி துணைத் தலைமை இயக்குனர் திரு.டி.கலைவாணன் நிகழ்ச்சிக்குத் தலைமை வகித்தார்.
இந்தியத் தர நிர்ணய நிறுவனத்தின் உரிமம் வழங்கும் நடைமுறை மற்றும் இந்தியத் தரம் ஐஎஸ் 14543 பெறுவதற்கான தேவைகள் ஆகியன குறித்து நிறுவனத்தின் அதிகாரிகள் விளக்கம் அளித்தனர்.
“குடிநீர் விற்பனைக்கென பயன்படுத்தப்படும் பாட்டில்கள் போன்ற கொல்களன்களுக்கு சான்றளிக்கும் ஐஎஸ் 15410-ன் படியான திட்டத்தில் உரிமம் பெறுவதற்கான தேவைகள்” என்பது குறித்த சிறப்பு விளக்கமும் நிகழ்ச்சியில் இடம் பெற்றதாக இந்தியத் தர நிர்ணய நிறுவனத்தின் துணை இயக்குனர் திரு.ஹெச். அஜய் கன்னா வெளியிட்ட செய்திக்குறிப்பு தெரிவிக்கிறது.
பிரதமர் அலுவலகம்
சர்வதேச வழக்கறிஞர்கள் மாநாடு 2023-ஐ செப்டம்பர் 23-ம் தேதி புதுதில்லியில் பிரதமர் தொடங்கி வைக்கிறார்
நாட்டிலேயே முதல் முறையாக இந்த மாநாடு நடத்தப்படுகிறது
மாநாட்டின் கருப்பொருள்: 'நீதி வழங்கல் அமைப்பில் வளர்ந்து வரும் சவால்கள்'
பிரதமர் திரு. நரேந்திர மோடி 23 செப்டம்பர் 2023 அன்று காலை 10 மணிக்கு புதுதில்லியில் உள்ள விஞ்ஞான் பவனில் சர்வதேச வழக்கறிஞர்கள் மாநாடு 2023-ஐ தொடங்கி வைக்கிறார். இந்நிகழ்ச்சியில் பிரதமர் உரையாற்றுகிறார்.
சர்வதேச வழக்கறிஞர்கள் மாநாடு 2023 இந்திய பார் கவுன்சிலால் 'நீதி வழங்கல் அமைப்பில் வளர்ந்து வரும் சவால்கள்' என்ற தலைப்பில் 2023 செப்டம்பர் 23 முதல் 24-ஆம் தேதி வரை ஏற்பாடு செய்யப்பட்டுள்ளது. தேசிய மற்றும் சர்வதேச முக்கியத்துவம் வாய்ந்த பல்வேறு சட்ட தலைப்புகளில் அர்த்தமுள்ள உரையாடல் மற்றும் கலந்துரையாடலுக்கான தளமாக செயல்படுவதையும், யோசனைகள் மற்றும் அனுபவங்களைப் பரிமாறிக்கொள்வதை ஊக்குவிப்பதையும், சட்ட பிரச்சினைகளில் சர்வதேச ஒத்துழைப்பு மற்றும் புரிதலை வலுப்படுத்துவதையும் இந்த மாநாடு நோக்கமாகக் கொண்டுள்ளது. நாட்டிலேயே முதன்முறையாக ஏற்பாடு செய்யப்பட்டுள்ள இந்த மாநாட்டில் வளர்ந்து வரும் சட்ட நடைமுறைகள், எல்லை தாண்டிய வழக்குகளில் உள்ள சவால்கள், சட்ட தொழில்நுட்பம், சுற்றுச்சூழல் சட்டம் போன்ற தலைப்புகளில் விவாதங்கள் நடைபெறும்.
இந்த நிகழ்ச்சியில் புகழ்பெற்ற நீதிபதிகள், சட்ட வல்லுநர்கள் மற்றும் உலகளாவிய சட்டத்துறை வல்லுநர்கள் பங்கேற்க உள்ளனர்.
பிரதமர் அலுவலகம்
இந்தியாவின் ஜி20 தலைமைத்துவத்தின் இலச்சினை, கருப்பொருள் மற்றும் இணையதளத்தை பிரதமர் நவம்பர் 8ஆம் தேதி வெளியிடுகிறார்
இலச்சினை, கருப்பொருள் மற்றும் இணையதளம் இந்தியாவின் செய்தி மற்றும் அதிக முன்னுரிமைகளை உலகிற்கு கொண்டுசெல்லும்
ஜி20 தலைமைத்துவம், சர்வதேச முக்கியத்துவம் வாய்ந்த உலகளாவிய பிரச்சனைகளில் பங்களிக்க இந்தியாவுக்கு வாய்ப்பளிக்கிறது
ஜி20க்கு தலைமை ஏற்கும் காலகட்டத்தில் , நாடு முழுவதும் பல இடங்களில் 32 வெவ்வேறு துறைகளில் சுமார் 200 கூட்டங்களை இந்தியா நடத்த உள்ளது
இந்தியாவின் ஜி20 தலைமைத்துவத்திற்கான இலச்சினை, கருப்பொருள் மற்றும் இணையதளத்தை பிரதமர் நவம்பர் 8ஆம் தேதி மாலை 4.30 மணிக்கு காணொலி மூலம் வெளியிடுகிறார்
பிரதமரின் தொலைநோக்குப் பார்வையால் வழிநடத்தப்பட்டு, இந்தியாவின் வெளியுறவுக் கொள்கை உலக அரங்கில் தலைமை வகிக்கும் வகையில் உருவாகி வருகிறது. இந்த திசையில் ஒரு குறிப்பிடத்தக்க படியாக, இந்தியா டிசம்பர் 1, 2022 முதல் ஜி20 தலைமைப் பொறுப்பை ஏற்கவுள்ளது. சர்வதேச முக்கியத்துவம் வாய்ந்த பிரச்சனைகளில் உலகளவில் பங்களிக்க ஜி20 தலைமைத்துவம் இந்தியாவிற்கு ஒரு தனித்துவமான வாய்ப்பை வழங்குகிறது. நமது ஜி20 தலைமைக்கான இலச்சினை, கருப்பொருள், இணையதளம் ஆகியவை இந்தியாவின் செய்தி மற்றும் அதிக முன்னுரிமைகளை உலகளவில் பிரதிபலிக்கும்.
ஜி20 என்பது உலக மொத்த உள்நாட்டு உற்பத்தியில் 85%, உலகளாவிய வர்த்தகத்தில் 75% மற்றும் உலக மக்கள்தொகையில் மூன்றில் இரண்டு பங்கைக் கொண்ட சர்வதேச பொருளாதார ஒத்துழைப்புக்கான முதன்மை மன்றமாகும். ஜி20 தலைமையின் போது, நாடு முழுவதும் பல இடங்களில் 32 வெவ்வேறு துறைகளில் சுமார் 200 கூட்டங்களை இந்தியா நடத்தும். அடுத்த ஆண்டு நடைபெறவுள்ள ஜி20 உச்சி மாநாடு, இந்தியாவால் நடத்தப்படும் மிக உயரிய சர்வதேசக் கூட்டங்களில் ஒன்றாக இருக்கும்.
நிதி அமைச்சகம்
அமிர்த காலத்திற்கான தொலைநோக்குப் பார்வையையும் அதிகாரமளிக்கப்பட்ட மற்றும் அனைவரையும் உள்ளடக்கிய பொருளாதாரத்திற்கான செயல்திட்டத்தையும் பட்ஜெட் 2023-24 வழங்கியுள்ளது
மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் நாடாளுமன்றத்தில் இன்று தாக்கல் செய்த பட்ஜெட் 2023-34, அதிகாரமளிக்கப்பட்ட மற்றும் அனைவரையும் உள்ளடக்கிய பொருளாதாரத்தை பிரதிபலிக்கும் அமிர்தகால தொலைநோக்குப் பார்வையை கோடிட்டுக் காட்டுகிறது. வளமான அனைவரையும் உள்ளடக்கிய இந்தியாவை அரசு எதிர்நோக்குவதாகவும், இதில் வளர்ச்சியின் பயன்கள் அனைத்துப் பகுதிகளையும், அனைத்து குடிமக்களையும் குறிப்பாக இளைஞர்கள், பெண்கள், விவசாயிகள், இதர பிற்படுத்தப்பட்ட வகுப்பினர், ஷெட்யூல்டு வகுப்பினர், ஷெட்யூல்டு பழங்குடியினரை சென்றடையும் என்று அவர் கூறினார்.
சுயஉதவிக் குழுக்களில் 81 லட்சம் ஊரகப் பெண்களை திரட்டியிருப்பதன் மூலம் தீன்தயாள் அந்த்யோதயா திட்டம் – தேசிய ஊரக வாழ்வாதார இயக்கம் குறிப்பிடத்தக்க வெற்றியைப் பெற்றுள்ளது என்று அவர் கூறினார். மாபெரும் உற்பத்தியாளர் நிறுவனங்களை உருவாக்குவது அல்லது ஒவ்வொன்றும் பல ஆயிரம் உறுப்பினர்களுடன் கூட்டாகவும், தொழில்முறை ரீதியாக நிர்வகிக்கப்படுவதாகவும் இருப்பதன் மூலம் பொருளாதார அதிகாரம் அளித்தலின் இரண்டாவது கட்டத்தை அடைய இந்தக் குழுக்களை பயன்படுத்த முடியும் என்று அவர் தெரிவித்தார்.
கச்சாப்பொருட்களை வழங்குவது, சிறந்த வடிவமைப்பு, தரம், அவர்களின் பொருட்களுக்கு குறியீடு செய்தல், சந்தைப்படுத்துதல் ஆகியவற்றின் மூலமும் அவர்களுக்கு உதவி செய்யப்படும் என்றும் கொள்கைகளுக்கு ஆதரவு அளிப்பதன் மூலம் பெரும்பாலான நுகர்வோர் சந்தைகளுக்கு சேவை செய்வதற்கான அவர்களின் செயல்பாடுகளை அதிகரிக்கச் செய்ய முடியும் என்றும் கூறிய அவர், இதன் மூலம் பல ஸ்டார்ட்அப்-கள், யூனிகார்ன்களாக உயரும் என்று தெரிவித்தார்.
அனைவரும் இணைவோம், அனைவரும் உயர்வோம் என்ற அரசின் தத்துவம் அனைவரையும் உள்ளடக்கிய வளர்ச்சியை அளிக்கிறது. குறிப்பாக விவசாயிகள், பெண்கள், இளைஞர்கள், இதர பிற்படுத்தப்பட்ட வகுப்பினர், ஷெட்யூல்டு வகுப்பினர், பழங்குடியினர், மாற்றுத்திறனாளிகள், பொருளாதார ரீதியில் நலிந்த பிரிவினர், ஆகியோர் உட்படுத்தப்பட்டிருப்பர். உரிமை மறுக்கப்பட்டவர்களுக்கு ஒட்டுமொத்த முன்னுரிமை அளிக்கப்படும். ஜம்மு காஷ்மீர், லடாக், வடகிழக்கு பிராந்தியம் ஆகியவற்றுக்கு நீடித்த கவனம் செலுத்தப்படும். இந்த முயற்சிகளின் மீது, இந்த பட்ஜெட் கட்டமைக்கப்படுகிறது என்பதை திருமதி நிர்மலா சீதாராமன் எடுத்துரைத்தார்.
-------
SMB/KPG/RR
((
சுகாதாரம் மற்றும் குடும்ப நலத்துறை அமைச்சகம்
இதுவரை சுமார் 16 லட்சம் சுகாதார பணியாளர்களுக்கு கொவிட்-19 தடுப்பூசி
கொவிட் -19 தடுப்பூசி, இன்று காலை 8 மணி வரை சுமார் 16 லட்சம் பேருக்கு  போடப்பட்டுள்ளது.
கடந்த 24 மணி நேரத்தில் சுமார் 2 லட்சம் பேருக்கு  தடுப்பூசி போடப்பட்டுள்ளது.
இந்தியாவில், கொவிட்-19 தடுப்பூசி திட்டம் தொடங்கப்பட்ட 6 நாளில் 10 லட்சம் பேருக்கு தடுப்பூசிகள் போடப்பட்டுள்ளன. அமெரிக்கா, இங்கிலாந்து போன்ற நாடுகளுடன் ஒப்பிடுகையில், இந்த எண்ணிக்கை அதிகம். 10 லட்சம் தடுப்பூசி போட இங்கிலாந்துக்கு 18 நாட்களும், அமெரிக்காவுக்கு 10 நாட்களும் ஆனது.
மத்திய அரசின் தீவிர நடவடிக்கையால் தினசரி கொவிட் பாதிப்பும், சிகிச்சை பெறுபவர்களின் எண்ணிக்கையும் தொடர்ந்து குறைந்து வருகிறது.
இந்தியாவில் இன்று 1,84,408 பேர் கொவிட் சிகிச்சை பெற்று வருகின்றனர். மொத்த பாதிப்பில் இவர்கள் 1.73 சதவீதமாகும்.
கடந்த 24 மணி நேரத்தில், 15,948 பேர் குணமடைந்துள்ளனர்.
நாட்டில் சிகிச்சை பெறுபவர்களில் 75 சதவீதம் பேர் கேரளா, மகாராஷ்டிரா, கர்நாடகா, உத்தரப் பிரதேசம் மற்றும் மேற்கு வங்கத்தை சேர்ந்தவர்கள்.
குணமடைந்தவர்களின் மொத்த எண்ணிக்கை 10,316,786. இதனால் குணமடைந்தோர் எண்ணிக்கை 96.83 சதவீதமாக அதிகரித்துள்ளது.
கடந்த 24 மணி நேரத்தில்,14,849 பேருக்கு, புதிதாக பாதிப்பு ஏற்பட்டுள்ளது. 155 பேர் உயிரழந்துள்ளனர்.
மேலும் விவரங்களுக்கு:
https://pib.gov.in/PressReleasePage.aspx?PRID=1691794